2007

მოლინეფი 
 1 ღურთუთა : ბულგარეთიქ დო რუმინეთიქ ევრორსხუს ქაკათეს.
 6 მელახი : ინდონეზიაშ კოკი სუმატრას რიხტერიშ შკალათ 6,9 ბალიშ სინძალიერეშ დიხაშნწალუაქ მოხვადჷ.
 31 მელახი : საქორთუოშ რესპუბლიკაშ მაართა პრეზიდენტი ზვიად გამსახურდია, ქორთუ ჭარუეფიშ დო ოჯარალე მოღალეეფიშ მთაწმინდაშ პანთეონს დასაფულეს.
 7 გერგობათუთა : საქორთუოშ პარლამენტიშ დგჷმილიშ წჷმი 2 გერგობათუთას, დოჭყაფილი საპროტესტო აქცია პოლიციაქ ჩილამურმაკათინე აირით დო წყარიშ მოხვარათ აკოფაჩჷ.
 ქირსეთუთა : გაქთოცუ ხანძთაშ ყორშიქ.

 საქორთუოს 
 პოლიტიკა 
 პრეზიდენტ სააკაშვილქ ვადაშახიან საპრეზიდენტო გიშაგორუეფი დოშანჷ 2008 წანაშ 5 ღურთუთაშო, ქიანას არსებული პოლიტიკური კრიზისიშ გინაღალარო.
 რუსეთიშ ელჩიქ დირთჷ ქართშა: რუსეთიშ პრეზიდენტიქ საქორთუოს რუსეთიშ ელჩი გიშეჭანუ საქორთუოშით ოთხი რუსეთიშ მენოღალეშ 2006 წანას, შპიონაჟიშ ბრალდვალუათ დოპატიმარაფაშ გეშა. ურთიართობა რუსეთწკჷმა კინე დირფათ დჷთმოსკიდუ.
 რუსეთიქ გათუ ოურდუმე აკნაშაყარაშ გიშაჸონაფა საქორთუოშე ბათუმიშ დო ახალქალაქიშ ბაზეფიშ კილუათ, მორო რუსეთიშ ოურდუმე აკნაშაყარა ასე ხოლო სქიდუ აფხაზეთის „საშვიდობეფიშ“ სახეთ.
 საქორთუოქ ახალ შარა აკაგჷ კოდორშა, მუთ გემანგარ კონტროლქ ჟილენი აფხაზეთის.
 საქორთუოშ ხეშუულებაშ ალარინათ ობჟათე ოსეთიშ ადმინისტრაციაქ აკიქიმინჷ, ნამუსჷთ დუდენს დიმიტრი სანაკოევი.
 1993 წანას, ჩეჩნეთის უგურკვილჷ ვითარაფას ფულირი ჸოფილი პრეზიდენტი ზვიად გამსახურდიაშ ნეშთი დართინეს საქორთუოშა დო მთაწმინდაშ პანთეონს დასაფულეს.
 საქორთუოქ უძინჷ ოურდუმე მანინალეფიშ მუდანობას ერაყის 2000-შახ, ნამუთ ოურდუმეეფიშ მუდანობათ მასუმა სახენწჷფოთ გჷნირთჷ ააშ-შ დო გოართოიანაფილი ომაფეშ უკული თე ქიანას.
 მარაშინათუთას რუსულ ოურდუმე ფურინჯიქ ნაღმი გაგჷთაჸოთჷ საქორთუოშ ტერიტორიას ოფუტე წითელუბანწკჷმა (სამაჩაბლო). ნაღმი ვაფეთქებე დო რუსეთის თე ინცინდენტიშ გეშა გამამინჯალა ვეუჭოფუ.
 აზერბაიჯანის შაჰ-დენიზიშ საბადოშ ორთაშობური აირქ გემშართჷ საქორთუოშა, ნამუქჷთ ქიანას საშუალება ქიმეჩჷ რუსეთიშ ენერგიაშ იმპორტშა დოჸუნალობა აკუკუნტარებუდჷკონ.

 ბიზნესი 
 საქორთუო, აზერბაიჯანი დო თურქეთი იჭყანა ბაქო-ქართიი-ყარსიშ რკინაშარაშ აკოგაფას გერგობათუთაშ ბოლოს. გონწყუმაშ ცერემონიაქ იტარჷ მარაბდაწკჷმა სუმი ქიანაშ პრეზიდენტიშ მაკათურობათ.
 ბჟაეიოლ-ბჟადალიშ ავტოსტრადაშ აკოგაფაშ მაჟირა ეტაპიქ გეთუ, ნამუქჷთ ქჷნკარსხუ ქართიი-სანაკი-ლესელიძეშ ომანდარაია შარატკაცილიშ ჟირი მუნაკვათი გერგობათუთაშ ბოლოს.
 ქართიშ ახალი საირქიანო აეროპორტიქ გინწყჷ ფურთუთას თურქული კომპანია TAV LLC-იშ მაკათურობათ, ნამუქჷთ თის $100 მილიონი დოლარი დაბანდჷ (ბათუმიშ აეროპორტწკჷმა ართო).
 საქორთუოშ ენერგიაშ სექტორიშ პრივატიზაფაქ გეთუ მანგიშ თუთას. საართო მიშნაველეფქ $500 მილიონ დოლარს გინაჩირთჷ.
 გერგობათუთას საქორთუოქ დო თურქეთიქ ხე ქჷმაჭარეს დუდიშული ვაჭარობაშ აპიჯალას, ნამუქჷთ თურქეთიშ ბაზარი გონწყჷ ქორთული პროდუქციაშ დო ქორთუ მაწარმეეფშო.
 საქორთუოშა გემშართჷ ბრიტანული საბანკო გიგანტიქ HSBC.
 სასუმაროეფიშ რშვილეფიშ გიგანტეფი "კემპინსკი" დო "ჰაიატი" ქართის მაღალი კლასიშ სასუმაროეფიშ აკოგაფას იჭყანა.

 სპორტი 
 ქორთუ ძიუდოისტეფქ ევროპაშ ჩემპიონატიშ გჷმორძგვილო გჷნირთეს.
 საქორთუოს სუმი მოსოფელიშ ჩემპიონი ჸუნს: ჟირი რკინებას (დავით ბედინაძე დო რამაზ ნოზაძე) დო ართი ძიუდოს (ირაკლი ცირეკიძე). თენა რე მაართა შვანი ბოლო 18 წანმოწანას, მუჟამსჷთ საქორთუოქ ჩემპიონო გჷნირთჷ ირ თე სპორტიშ გვარობას.

 კულტურა 
 საქორთუოშა მუსხირენ შხუ სამუსიკო მურიცხეფქ მორთეს: მონსერატ კაბაიე, შაკირა, რიკი ე პოვერი, ჯო კოკერი.
 თეატრიშ ეჸონუა: რუსთაველიშ თეატრის მიარე ჯვეში თუ ახალი სპექტაკლიშ პრემიერაქ გინწყუ. მარჯანიშვილიშ თეატრიქ ქჷდიჭყჷ ფუნქციონირაფა გოახალაფირ დარბაზეფით დო სპექტაკლეფით.
 ქორთუ მასხაპალი, ქორეოგრაფი, სუხიშვილეფიშ ერუანული ბალეტიშ ხემანჯღვერექ, დიდი ილიკო სუხიშვილიშ დო ნინო რამიშვილიშ სქუაქ, თენგიზ სუხიშვილიქ დოღურჷ.
 დებიუტი ევროვიზიაშ კონკურსის: მესის სოფო ხალვაშიქ მაართა ქორთუთ გჷნირთჷ, ნამუქჷთ თე კონკურსის ქაკათჷნ. ფინალშა გიშულირ სოფოქ მა-12 აბანი გეჭოფუ.

 დუნაბადი 

ღურთუთა
 ფურთუთა
 მელახი
 პირელი
მესი 
 მანგი 
 კვირკვე 
მარაშინათუთა 
 ეკენია 
გჷმათუთა 
გერგობათუთა
ქირსეთუთა 

 ნაღურა 

ღურთუთა
 30 ღურთუთა : სიდნეი შელდონი — ამერიკალი ჭარუ
 ფურთუთა
 მელახი
 2 მელახი : ანრი ტრუაია  — სომეხური წჷმოულობაშ ფრანგი ჭარუ
 6 მელახი : ჟან ბოდრიარი  — ფრანგი ფილოსოფოსი
 25 მელახი : ანდრანიკ მარგარიანი — სომხეთიშს პრემიერ-მინისტრი
 25 მელახი : თენგიზ სუხიშვილი  — ქორთუ მასხაპალი, ქორეოგრაფი
 პირელი
 23 პირელი : ბორის ელცინი — რუსეთიშ პრეზიდენტი 1991-1999 წანეფს.
მესი 
 მანგი 
 კვირკვე 
მარაშინათუთა 
 ეკენია 
 6 ეკენია : ლუჩანო პავაროტი  — იტალიარი ტენორი
გჷმათუთა 
გერგობათუთა
 16 გერგობათუთა : გოდერძი ჩოხელი  — ქორთუ ჭარუ (დ. 1954)
ქირსეთუთა 

 ნობელიშ პრემიაშ ლაურეატეფი 

 ფიზიკა : პეტერ გრიუნბერგი, ალბერ ფერი
 ქიმია : გერჰარდ ერტლი
 ფიზიოლოგია დო მედიცინა : მარიო კაპეკი, მარტინ ევანსი, ოლივერ სმითიზი
 ლიტერატურა : დორის ლესინგი
 შვიდობა: კლიმატიშ თირუაშ თარობეფოშქაშე ექსპერტეფიშ ბუნა დო ელ გორი
 ეკონომიკა : ლეონიდ ჰურვიჩი, ერიკ მასკინი დო როჯერ მაიერსონი